
ŠAKIŲ RAJONO SAVIVALDYBĖS MERAS

POTVARKIS
DĖL APDOVANOJIMO PADĖKOS RAŠTAIS

2020 m. sausio      d. Nr. MP-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi,
[bookmark: _Hlk21509626]apdovanoju Padėkos raštais:
[bookmark: _Hlk512246458]Jolantą Garkauskaitę - už tai, kad močiutės įskiepyta meilė senovės paveldui dega žingeidžia ugnimi, už tai, kad visi laisvadieniai ir savaitgaliai paskirti dvarams ir jų aprašymams, už tai, kad ne tik Lietuvoje, bet ir užsienyje gyvenantys tautiečiai „Facebook“ paskyroje „Laiko gijos“ randa įdomiausios informacijos ir apie mūsų rajono dvarų kultūrinį paveldą. Viliuosi, kad kada nors visa tai suguls į knygą. Linkiu naujų, įdomių atradimų,  stiprios sveikatos ir neblėstančio moteriško žavesio.
Algį Augustaitį - už tai, kad ilgai puoselėta svajonė pastatyti paminklą tremtinių Motinoms įgyvendinta koplytstulpyje Sintautų kapinėse, už tvirtą tikėjimą ir liudijimą, kad būtent motinos išsaugojo, išsūpavo, išugdė ir subrandino laisvės siekimą ir Tėvynės meilę, už supratimą, jog tam, kad gyventum kitaip, negali nežinoti to, kas buvo – istorijos pamokas reikia išmokti. Linkiu gausių kūrybinių minčių ir stiprios sveikatos. Ilgiausių metų.  
[bookmark: _Hlk28872722]Šakių J. Basanavičiaus g. 16 namo gyventojus - už tai, kad esate bendruomeniškumo pavyzdys daugeliui, už iniciatyvas ir kūrybinius procesus per kuriuos ne tik namo balkonai, bet ir teritorija pasipuošia dekoracijomis, gėlėmis ir simboliais, už supratimą, kad verta džiaugtis, kurti ir dalintis su visais miesto gyventojais, už tai, kad tokie esate. Linkiu ir toliau aktyvių kūrybiškų ieškojimų ir malonių atradimų. 
Griškabūdžio ugniagesių komandos ugniagesį – gelbėtoją Valdą Girdauską - už tai, kad visada esate pasiruošęs savanoriškai dalyvauti ugniagesių – gelbėtojų veikloje, už tai, kad aktyviai vykdote visuomenės švietimą gaisrų prevencijos srityje, už tai, kad nuolat lankotės pas bendruomenės gyventojus, konsultuojate juos apie priešgaisrinę saugą ir galimus gaisrų pavojus, už tai, kad padedate pagyvenusiems žmonėms kokybiškiau ir saugiau gyventi. Linkiu stiprios sveikatos ir dienų be dūmų. 
Alvydą Grinkevičių - už tai, kad šalia kasdienių pareigų ir darbų atrandate laiko ir noro savanorystei, už tai, kad nei vienas rajono šaškių ar šachmatų turnyras nepraeina be Jūsų entuziazmo ir rūpesčio, už tai, kad galvojate, jog ne viską dar žinote, todėl tobulinatės „Auksinio proto“ gyvuosiuose žaidimuose, už indėlį padedant organizuoti Kalbos dienas, už jaunų žmonių telkimą ir atvirą dialogą, už ilgus, bet įdomius žygius baidarėmis ir skambias dainas. Linkiu stiprios sveikatos ir geros nuotaikos.  
[bookmark: _Hlk28877721][bookmark: _Hlk28878262]Ritą Mockeliūnienę - už tai, kad šalia kasdienių darbų ir rūpesčių visada randate laiko kūrybai ir savanorystei, už aktyvų dalyvavimą literatūros, poetinio žodžio sklaidos darbuose, už išskirtinį dėmesį supančiai aplinkai ir meilę fotografijai, už norą ir siekį tobulėti, ieškoti ir atrasti, už suvokimą, kad pasidalinus gauni daugiau, už tautodailės ir fotografijų parodas, kuriose puikuojasi ir laimi Jūsų sukurti darbai. Visokeriopos sėkmės, kūrybinių minčių ir moteriško švytėjimo.  
[bookmark: _Hlk28880412]„Šmiki šmaki“ kolektyvo vadovą Jevgenijų Rutkauską, „Šmiki šmaki“ kolektyvo vadovę Aušrinę Stankaitienę - už nuo mažens Šakių rajono vaikams diegiamą supratimą apie scenos meną, grožį ir estetiką, už puoselėjamą meilę dainai, už nuolatinį ryšį su ugdytinių tėvais, suburiant juos į didelę bendruomenę, kurioje dedami tvirti pamatai jaunos asmenybės ugdymui. Jau užaugintos kelios kartos, savo atžalas atvedančios ten, kur patys pradėjo meno pažinimo kelionę, o veikla jau subrendo solidžiam jubiliejui. Lai sidabru žvilga Jūsų tolimesnis kelias, stebindamas ir žavėdamas, vis kylantis į vaikystės vaivorykščių kalną. 
Joną Valaitį - už įgyvendintą svajonę, išaugusią iš tris dešimtmečius apimančios darbinės veiklos, - privačia iniciatyva ir lėšomis įkurtą Bulvės muziejų Kudirkos Naumiestyje. Tai dar vienas atraktyvus lankytinas rajono kampelis. Linkiu ir toliau nerimti ir ieškoti, tobulėti ir tobulinti. Juk ne veltui sakoma, jog tobulumui ribų nėra. 
Audronę ir Algimantą Vorevičius - už tai, kad šalia kasdieninių darbų ir rūpesčių visada randate laiko kūrybai ir savanorystei, už aktyvų dalyvavimą ir nesavanaudišką prisidėjimą kuriant ir puoselėjant mūsų kraštą, už jaunų žmonių motyvaciją ir įtraukimą į meno, kūrybos ir grožio pasaulį, sukuriant darbus, kurie puošia mokyklas, visuomenines erdves, bažnyčias, už asmeninių parodų organizavimą ir dalyvavimą pleneruose. Dviejų menininkų tandemas - dovana, kurią branginame ir džiaugiamės. Linkiu ir toliau tarpusavio supratimo prasmės ir gelmės kūrime. 
Vilniaus Zanavykų bendrijos narį, inžinierių, išradėją, kraštotyrininką Joną Vaičiūną – už tai, kad esate ištikimas savo krašto praeities tyrėjas, už tai, kad nežiūrėdamas darbo valandų ir nelaukdamas atlygio kantriai, kruopščiai ir labai atsakingai renkate istorinę kraštotyrinę medžiagą, už tai, kad dalis jos jau publikuota Kriūkų krašto enciklopediniame leidinyje „Ten, kur teka Jotulė ir Nyka“, už savanorystę ir daugybę dovanotų knygų Kriūkų bibliotekai. 
Uždarosios akcinės bendrovės „Gulbelė“ vadybininką Redą Miškinį - už supratimą, kad verslo plėtra, darbo vietų išsaugojimas bei kūrimas gyvybiškai būtini, už rajono turizmo sekretoriaus, jo paslaugų, gaminamų ir pristatomų produktų kokybės gerinimą, už tai, kad „Kuchmistrai“ tapo analogų neturinčiu restoranu Lietuvoje, už „Gulbelės“ vardo garsinimą ir dažnas aplinkinių pagyras dėl gražios, taisyklingos suvalkietiškos šnektos linkėdamas visokeriopos sėkmės.  
Uždarosios akcinės bendrovės „Gulbelė“ krautuvės Gelgaudiškyje vedėją Jolitą Rakauskienę - už tai, kad Jūsų puoselėjamas bendruomeniškumas ir iniciatyvumas seniai peržengė rajono ribas, už tradicijų tęstinumą ir drąsią naujų iššūkių paiešką, už tai, kad gebate džiaugsmingai įtraukti aplinkinius ne tik į darbus, bet ir į pramogas, už tai, kad visa esybe kasdien esate su „Gulbele“ ir nuoširdžiu darbu, atkaklumu kuriate kasdieninę jos istoriją linkėdamas visokeriopos sėkmės.  



Savivaldybės meras				                       Edgaras Pilypaitis 



























Parengė
Tarybos ir mero sekretoriato vedėja

Inga Kanapeckienė

